So, und da demit  simmer au scho fascht bide wiehnachte aaglangt. Sit de herbschtferie isch scho au na en huufe passiert, aber das sind ehnder chlineri sache gsii. So bin ich uf Ulsan (Südkorea) anen sea trial vomene schiff gange. Und mir sind mitenand uf schwede goge en autositz fürd Andreina chaufe (die sind det a) billiger und b) händs det hinderschi grichteti sitz au für di 1-4 jährige).   Am sunntig vor wiehnachte hani mini zwei fraue am morge früh uf de flughafe taa wos sänn id CH  gfloge sind und zu mim mami gange sind. Am mäntig bin ich dänn hinderher (mit emene riise chaos am flughafe Kastrup). Und dänn hämmer de Harry troffe, de götti und au es gotti mit familie. Und dänn isch scho wiehnachtsaabig gsii womer bis Hodels dihei gsi sind zum znacht mit mim mami und de Rahel. D'Andreina hät dänn grad det gschlafe well mer si nöd händ möge wecke (und mir dademit e ruhigi nacht übercho händ). Di chli hät also bald gschnallt wie dass me gschänkli uufmacht (änntli mal papier törfe  verrisse), de tannebaum hät si aber nume mässig spannend gfunde.  Am 25. am mittag simmer dänn uf SH gfahre zum mit em Hurter-clan fiire. Zerscht simmer im Adler goge fein ässe gschponseret vom grossmami, und dänn simmer zude Fränzi wiiter womer na chli meh ziit gha händ zum hygge. Irgendwänn dänn am früehne aabig sind dänn all gange gsii (inklusive de Andreina und de Simi), und d'Fränzi und ich händ zerscht e rundi plauderet und händ dänn na znacht gässe. Und ja, jetzt sitzi bis Betscharts ufem hindersitz vom  kampf-volvo und schriibe blog. Und morn im lauf vom tag simmer dänn dobe und am 27. chani dänn wider go schaffe… Gnüssed eui ferie!  Schappi